روسیا پرزیدنتی ولادیمیر پوتین آمریکا ایله روسیا آراسیندا ساواش اولدوغو تقدیرده هئچ کیمین ساغ قالمایاجاغینی بیلدیردی.
روسیا پرزیدنتی ولادیمیر پوتین مشهور یونتمن اولیور ایستون-ون چکدیگی 4 بؤلوملوک " The Putin Interviews " آدلی بلگه‌سل فیلمده آمریکا و ناتو ایله علاقه‌لر اهمیت‌لی آچیقلاما‌لار وئریر.
دیجیتال یاییم پلاتفورمو "Showtime"دا گلن هفته‌دن اعتباراً یاییم‌لانا‌جاق بلگه‌سل فیلمین بعضی بولوملری تقدیم اولوندو.
بو فیلمده ایستون-ون: "ایکی دؤولت آراسیندا سلاح‌لی موناقیشه وضعیتینده آمریکا داها گوجلودورمو؟" سوالینا پوتین:"بئله بیر موناقیشه‌دن هئچ کیمین ساغ چیخاجاغینی سانمیرام" شکلینده جاواب وئریر.
بلگه‌سل فیلمده ناتو ایله باغلی سوال‌لاری دا جاوابلان‌دیران روسیا پرزیدنتی ناتو-نون آمریکا-نین خاریجی سیاستی‌نین آلتینه چئوریلدیگینی، ناتو-دا متفیق‌لر دئییل، آمریکا-دان آسی‌لی اولان اؤلکه‌لر اولدوغو فیکرینی یورودور.
پوتین:"بیر اؤلکه ناتو عضوو اولدوغو تقدیرده، آمریکا-نین تضییقی قارشی‌سیندا چتین دایانا بیلیر. بو اؤلکه‌یه قفلتن سلاح سیستم‌لری یئرلشدیریلیر. آنتی‌بالیستیک موشک سیستم‌لری، حربی مرکزلر و ینی هوجوم سیستم‌لری یئرلشدیریلیر" دئییر.
پرزیدنت پوتین فیلمده ناتو-نون بؤیومه‌سی ایله علاقه‌دار ناراحات‌لیق‌لارینی دا دیله گتیریر، آرتان ناتو تهلوکه‌سی و حربی قوه‌نین آرتیریلماسینا قارشی روسیانین دا تدبیرلر گؤرمک مجبوریتینده قالدیغینی قئید ائتدی.
